PATVIRTINTA

Žiežmarių gimnazijos direktoriaus

2014 m. gegužės 22 d.

įsakymu Nr. V-5

**SAUGOS IR SVEIKATOS INSTRUKCIJA NR.SI-5**

**VYKSTANTIEMS Į PAŽINTINES EKSKURSIJAS**

1. **BENDROJI DALIS**
	1. Instrukcija yra norminis gimnazijos dokumentas, nusakantis mokiniams jų veiklos ir elgesio reikalavimus turizmo renginio metu, kad nebūtų padaryta žala gamtai ir kitų mokinių saugai ir sveikatai ir nusako su mokinių veikla susijusius pavojus, rizikas, reikalauja griežtai laikytis saugos priemonių, mokinio elgesio taisyklių, etiketo ir šioje instrukcijoje nustatytų reikalavimų kiekviename renginio etape.
	2. Mokiniui, supažindintam pasirašytinai su šia instrukcija ir pažeidusiam šios instrukcijos reikalavimus, taikoma drausminė ir administracinė atsakomybė pagal Žiežmarių gimnazijoje nustatytą tvarką.
2. **GALIMI RIZIKOS VEIKSNIAI RENGINIO METU IR SAUGOS PRIEMONĖS NUO JŲ POVEIKIO**
	1. Eismo įvykis, avarijos grėsmė Saugos priemonė – laikytis saugaus eismo taisyklių ir reikalavimų gatvėje, autobuse, kelyje, lėktuve, oro uoste.. Į kitą važiuojamosios dalies pusę eiti tik pėsčiųjų perėjomis, o kur jų nėra – sankryžose pagal šaligatvių arba kelkraščių liniją.
	2. Sužeidimo galimybė. Laikytis saugaus elgesio taisyklių viešose vietose (miške, kalnuose, urvuose, plaukiant upe laivuose, keltuose, ant kranto, poilsio metu ir t.t.)
	3. Terminiai nudegimai. Laikytis priešgaisrinių ir aplinkosaugos reikalavimų.
	4. Apsinuodijimo galimybė. Valgyti tik savo pasiimtą negreitai gendantį maistą ir/ar maitintis valgyklose ar kavinėse. Apsinuodijus kviesti greitąją pagalbą, pranešti tėvams.
	5. Tabako, alkoholio ir kitų psichiką veikiančių priemonių vartojimas. Draudžiama vartoti alkoholį, rukyti ir vartoti kitas psichiką veikiančias priemones tame tarpe ir narkotines medžiagas.
	6. Persikaitinimas saulėje. Priklausomai nuo meteorologinių sąlygų pasirūpinti atitinkama apranga ir galvos apdangalu.
	7. Skendimo grėsmė. Laikytis saugumo: baseine ir kituose vandens telkiniuose, maudytis leistiname gylyje, nenardyti.
	8. Saugoti išnuomotą inventorių. Sugadinus, sulaužius ar sunaikinus svetimą turtą, žalą atlygina kalti mokiniai (tėvai / globėjai).
	9. Vabzdžių įgėlimai, erkės, gyvatės, šuns, laukinio žvėries įkandimas. Pasirūpinti tinkama apranga ir apavu (storapadžiai batai ir kt.).
3. **VEIKSMAI PRIEŠ IŠVYKĄ IR IŠVYKOS METU**
	1. Sutvarkomi išvykos dokumentai: sudaromas grupės sąrašas, parengiama ir pristatoma mokiniams (ir/ar tėvams) išvykos programa. Gaunamas direktoriaus leidimas vykdyti išvyką.
	2. Mokiniai turi būti apdrausti kelionės draudimu (rūpinasi kelionės organizatorius arba grupės vadovas).
	3. Pasirūpinama būtinu inventoriumi, pirmosios pagalbos rinkiniu (jei reikia).
	4. Pasirinkta forma informuojami tėvai /globėjai apie išvykos tikslus, eigą, išvykimo ir atvykimo vietą ir laiką, mokiniai supažindinami su instrukcija pasirašytinai.
	5. Gaunami raštiški tėvų /globėjų sutikimai (priedas – rekomenduojama forma). Tėvai / globėjai raštiškai privalo sutikime informuoti apie vaiko sveikatos sutrikimus, turimas alergijas, vartojamus vaistus.
	6. Aptariami saugaus eismo, elgesio viešoje vietoje, aplinkosaugos, priešgaisrinės saugos, reikalavimai.
	7. Užtikrinama, kad būtų laikomasi instruktavimo metu išdėstytų reikalavimų:

1. Įlipti (išlipti) į transporto priemonę leidžiama, tik jai visiškai sustojus.

2. Draudžiama blaškyti vairuotojo dėmesį ir trukdyti jam vairuoti transporto priemonę.

3. Laikytis transporto priemonių saugumo taisyklių (nevaikščioti autobuse jam važiuojant, nešiukšlinti, neatidarinėti langų).

4. Pereiti gatvę galima tik tam skirtose vietose.

5. Draudžiama atsiskirti nuo grupės dalyvių arba atsilikti nuo grupės, nepranešus mokytojui

6. Lankytinose vietose laikytis kultūringo elgesio taisyklių.

7. Mokinys gali turėti jam gydytojo skirtų vaistų. Mokiniui draudžiama jam skirtus vaistus duoti kitam mokiniui.

1. **VEIKSMAI AVARINIAIS ATVEJAIS**
	1. Įvertinama nukentėjusiojo būklė, suteikiama pirmoji pagalba.
	2. Esant būtinybei informuojama draudimo kompanija.
	3. Informuojami tėvai ar globėjai, mokyklos vadovai.
	4. Kviečiama greitoji medicinos pagalba.
2. **VEIKSMAI PO IŠVYKOS**
	1. Mokiniai po išvykos palydimi į atvykimo vietą.
	2. Išvykos rezultatai aptariami su mokiniais.
	3. Apie pažeidimus (jeigu jų buvo) informuojami tėvai ir mokyklos vadovai.